Document ID: 32005D0740

KOMISSION PÄÄTÖS,
tehty 20 päivänä lokakuuta 2005,
lintuinfluenssaa Venäjällä koskevista suojatoimenpiteistä tehdyn päätöksen 2005/693/EY muuttamisesta
(tiedoksiannettu numerolla K(2005) 4176)
(ETA:n kannalta merkityksellinen teksti)
(2005/740/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY (1) ja erityisesti sen 18 artiklan 1 ja 6 kohdan,
ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY (2) ja erityisesti sen 22 artiklan 1 ja 5 kohdan,
sekä katsoo seuraavaa:
(1)
Lintuinfluenssa on kuolemantapauksia ja häiriöitä aiheuttava siipikarjan ja lintujen tarttuva virustauti, joka voi nopeasti saada epitsoottiset mittasuhteet ja näin ollen vaarantaa eläinten ja ihmisten terveyden sekä alentaa huomattavasti siipikarja-alan tuottavuutta.
(2)
Lintuinfluenssaa Venäjällä koskevista suojatoimenpiteistä 6 päivänä lokakuuta 2005 tehty komission päätös 2005/693/EY (3) hyväksyttiin Venäjällä esiintyneiden lintuinfluenssan taudinpurkausten seurauksena. Kyseisessä päätöksessä keskeytetään muiden kuin siipikarjaan kuuluvien lintujen tuonti Venäjältä.
(3)
Lisäksi päätöksessä 2005/693/EY kielletään käsittelemättömien sulkien ja höyhenten sekä niiden osien tuonti kyseisen päätöksen liitteessä I luetelluilta Venäjän alueilta. Käsittelemättömien sulkien ja höyhenten sekä niiden osien tuonti on kuitenkin tietyin edellytyksin edelleen sallittua niiltä Venäjän alueilta, joita ei ole lueteltu liitteessä I, mukaan luettuina Ural-vuorista itään sijaitsevat alueet, joilla ei vielä ollut esiintynyt taudinpurkauksia päätöksen 2005/693/EY hyväksymisajankohtana.
(4)
Venäjä ilmoitti 19 päivänä lokakuuta 2005 komissiolle lintuinfluenssan taudinpurkauksesta Venäjän keskushallintoalueella Tulassa, jossa ei ollut aiemmin raportoitu esiintyneen taudinpurkauksia ja josta käsittelemättömien sulkien ja höyhenten sekä niiden osien tuonti on edelleen sallittua päätöksen 2005/693/EY mukaisesti.
(5)
Turkissa, Romaniassa ja Venäjällä esiintyneiden, influenssavirus A:n alatyypin H5N1 aiheuttaman erittäin patogeenisen lintuinfluenssan viimeaikaisten taudinpurkausten yhteydessä saadut näytöt ja molekyyliepidemiologiset tiedot viittaavat voimakkaasti siihen, että lintuinfluenssavirus on levinnyt kyseisiin kolmeen maahan Aasian keskiosista muuttolintujen mukana. Tähän viittaa myös Maailman eläintautijärjestön (OIE) hiljattain Venäjälle tekemästä tarkastusmatkasta annettu kertomus, joka julkaistiin 14 päivänä lokakuuta 2005.
(6)
Käsittelemättömien sulkien ja höyhenten sekä niiden osien tuonti yhteisöön olisi sen vuoksi kiellettävä niiltä Venäjän alueilta, joissa on viime aikoina esiintynyt lintuinfluenssan taudinpurkaus tai joilla on erityinen riski, kun otetaan huomioon nykyinen tietämys niiltä Keski-Aasian ja Siperian alueilta tulevien muuttolintujen lentoreiteistä, joilla taudin esiintyminen on rekisteröity.
(7)
Sen vuoksi olisi muutettava komission päätöksen 2005/693/EY liite I vastaavasti.
(8)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Lisätään päätöksen 2005/693/EY liitteeseen I seuraava 4, 5, 6 ja 7 kohta:
”4. Keskushallintoalue
Sisältää seuraavat Venäjän federaation subjektit: Belgorodin alue, Brjanskin alue, Ivanovon alue, Kalugan alue, Kostroman alue, Kurskin alue, Lipetskin alue, Moskova (liittovaltion kaupunki), Moskovan alue, Orelin alue, Rjazanin alue, Smolenskin alue, Tambovin alue, Tverin alue, Tulan alue, Vladimirin alue, Voronežin alue, Jaroslavin alue.
5. Eteläinen hallintoalue
Sisältää seuraavat Venäjän federaation subjektit: Adygeian tasavalta, Astrahanin alue, Tšetšenian tasavalta, Dagestanin tasavalta, Ingušian tasavalta, Kabardi-Balkarian tasavalta, Kalmukian tasavalta, Karatšai-Tšerkessian tasavalta, Krasnodarin aluepiiri, Pohjois-Ossetia-Alanian tasavalta, Stavropolin aluepiiri, Rostovin alue, Volgogradin alue.
6. Koillinen hallintoalue
Sisältää seuraavat Venäjän federaation subjektit: Arkangelin alue, Komin tasavalta, Novgorodin alue, Pihkovan alue, Vologdan alue.
7. Privolskin (Volgan) hallintoalue
Sisältää seuraavat Venäjän federaation subjektit: Baškortostanin tasavalta, Tšuvassian tasavalta, Kirovin alue, Marin tasavalta, Mordvan tasavalta, Nižni Novgorodin alue, Orenburgin alue, Penzan alue, Permin alue, Permin Komin autonominen piirikunta, Samaran alue, Saratovin alue, Tatarstanin tasavalta, Udmurtian tasavalta, Uljanovskin alue.”
2 artikla
Tämä päätös on osoitettu kaikille jäsenvaltioille.
Tehty Brysselissä 20 päivänä lokakuuta 2005.

Labels: 0
3
18
6